Marko Pachel

Marko Pachel (sündinud 25. septembril 1972 Tallinnas) on endine eesti ujuja. 

Tema treenerid olid Tiit ReiterGunnar Press, Ujujad jagavad Pirital medaleid ja koondisekohti, Eesti Päevaleht, 29.11.96, Tõnu Meijel. Ivi Kaseoja ja Jüri Derkun.

Ta lõpetas 1990. aastal Tallinna 1. õhtukeskkooli ja 2005. aastal Audentese Ülikooli.Marko Pachel Eesti Entsüklopeedia

Sportlikud tulemused
Ta võistles 1992. aasta olümpiamängudel Barcelonas, kus sai 100 m rinnuliujumises 19. ja 4 x 100 m kombineeritud teateujumises 15. koha. 

Sprindi Euroopa meistrivõistlustel 1991. aastal saavutas Pachel 50 m rinnuliujumises 7. koha, 4 x 50 m kombineeritud teateujumises 1991. aastal 4. ja 1992. aastal 6. koha ning 1994. aastal 50 m rinnuliujumises 7. koha. Maailmakarikavõistluste etappidel olid parimad kohad 1992. aastal ja 1995. aastal 50 m rinnuliujumises 3. koht, 1993. aastal 100 m rinnuliujumises 6. koht. 

Euroopa meistrivõistlustel 1993. aastal tuli ta 100 m rinnuliujumises 15. kohale.

Rinnuli- ja teateujumises nii suvistel kui ka talvistel Eesti meistrivõistlustel tuli ta 15-kordseks meistriks ja lühiraja meistrivõistlustel (1994–95, 1997) 10-kordseks meistriks. Ületanud lühikese ja pika raja basseinis kokku 29 korral, teateujumises 9 korral Eesti rekordi.

Parimad tulemused rinnuliujumises: 25 m basseinis 50 m 28,05 (1991), 100 m 1.01,87 (1992), 200 m 2.16,70 (1993); 50 m basseinis 50 m 28,37, 100 m 1.02,98, 200 m 2.21,23 (kõik 1991). 

Pachel kuulus aastatel 1989–1998 Eesti koondisse ning valiti 1991. aastal Eesti parim meesujujaks.

Isiklikku
Tema kui tippsportlase pikkus oli 188 cm ja kaal 82 kg. Tema vend on ujuja Raiko Pachel. Tema isa Rolf Pachel on võitnud iluuisutamise Eesti meistrivõistlustel pronks- ja hõbemedali ning kuulunud 1968. aastal kettaheitjana Eesti kergejõustikukoondisse.

Viited

Välislingid
 Marlo Pachel Eesti spordi biograafiline leksikon
 Endised ujumistähed kasvasid turvameestest igaüks oma tegevusvaldkonna tipptegijateks Eesti Ekspress, 4. juuli 2012

Kategooria:Eesti ujujad
Kategooria:Eesti 1992. aasta suveolümpiamängudel
Kategooria:Sündinud 1972